Ostmitteldeutsche Dialekte

Di **oschtmitteldytsche Dialäkt** bilde zämme mit dr weschtmitteldytsche Dialäkt (Mittelfränkisch un Ryyfränkisch) di mitteldytsche Dialäkt. Si wäre vor allem z Dytschland in dr eschtlige Bundesländer gschwätzt. Zmittsen im oschtmitteldytsche Dialäktruum lyt s Biet vu dr Sorbische Sproch.

## Abgränzig un Unterdeilig
Im *Mitteldytsche*, wu im Biet zwische dr Benrather Linie (nerdligs *maken* gege sidligs *machen*) im Norde un dr Speyerer Linie im Side (nerdligs *Appel* gege sidligs *Apfel*) gschwätzt wird, isch di zwot Lutverschiebig in weniger starkem Umfang uusbregt wie im *[[Oberdeutsche Dialekte|Oberdytsch]]*. Dergege het s die Lutverschiebig im *[[Niederdeutsch|Niderdytsch]]* un Niderländisch gar nit gee. 

Di oschtmitteldytsche Dialäkt wäre vu dr weschtmitteldytsche abgränzt dur d Isoglosse vu dr Verschiebig vu germ. p im Aalut (oschtmitteldt. ‚Fund’ – weschtmitteldt. ‚Pund’). Vor allem di sidlige oschtmitteldytsche Dialäkt (Erzgebirgisch, Nordböhmisch, Nordmährisch) hän aber d Form ‚Pfund’).

*Niderdytsch: *maken* – *Appel* – *Pund*
*Mitteldytsch: *machen* - Appel*
**Weschtmitteldytsch: *Pund*
**Oschtmitteldytsch: *Fund*
*Oberdytsch: *machen*, *Apfel*, *Pfund*

S Oschtmitteldytsch wird unterdeilt in Thüringisch, Obersächsisch un Lausitzisch. Im Norde bildet s [[Südmärkisch|Sidmärkisch]] zwische dr maken/machen un dr ik/ich Linie e Ibergang zum [[Niederdeutsch|Niderdytsch]]. Bis in d Mitti vum 20. Johrhundert het s no s [[Schlesisch]] un s [[Hochpreußisch]] gee, wu aber dur d Verdryybig vu dr dytschsprochige Bevelkerig noch em Zweite Wältchrieg zum große Deil untergange sin. Vor allem in Mittelschlesie um Oppeln git s aber no Räscht vu dr dytschsprochige Schlesier. 

D Gränze zwische Thüringisch un Obersächsisch bildet d Isoglosse thür. 'mach(e)' (Inf.) – obersächs. 'machen'. S Obersächsisch un s Lausitzisch-(Schlesisch) wäre dur Isoglosse obers. ‚den’ (Art. Akk.) – laus.-schles. ‚da’ abgränzt.

==Dialäkt un Dialäktgruppe vum Oschtmitteldytsch==

* [[Thüringisch]] ([[Thüringen|Thüringe]], sidligs [[Sachsen-Anhalt|Sachse-Anhalt]], [[Hessen|Hesse]] (Werratal) un [[Niedersachsen|Nidersachse]] (Bad Sachsa))
* [[Obersächsisch]]
** [[Meißenisch]], ([[Freistaat Sachsen|Sachse]], Nordböhme)
** [[Erzgebirgisch]] ([[Freistaat Sachsen|Sachse]], [[Oberharzer Wörterbuch|Oberharz]])
* [[Nordobersächsisch-Sidmärkisch]] ([[Freistaat Sachsen|Sachse]] un [[Brandenburg|Brandeburg]] (Ober- un Niderlausitz))
** [[Nordobersächsisch]]
** Sidmärkisch (mittlers [[Sachsen-Anhalt|Sachse-Anhalt]], [[Berlin]] un [[Brandenburg|Brandeburg]])
* [[Schlesisch]] ([[Schlesien|Schlesie]], eschtligi Mark Brandenburg, Nordböhme, Nordmähre)
* [[Hochpreußisch]] (sidligs [[Ostpreußen|Oschtpreuße]])

==Wortschatz==
Dr Wortschatz vu dr oschtmitteldytsche Dialäkt isch bschribe im [[Brandenburg-Berlinisches Wörterbuch|Brandeburg-Berlinische Werterbuech]] (Berlin-Brandeburgischi un Lausitzischi Dialäkt), im [[Thüringisches Wörterbuch|Thüringische Werterbuech]] (thüringischi Dialäkt), im [[Wörterbuch der obersächsischen Mundarten|Werterbuech vu dr obersächsische Mundarte]] (obersächsischi Dialäkt), im [[Schlesisches Wörterbuch|Schlesische Werterbuech]] (schlesischi Dialäkt), im [[Sudetendeutsches Wörterbuch|Sudetedytsche Werterbuech]] (ostmitteldytschi Dialäkt vum Sudeteland) un im [[Preußisches Wörterbuch|Preußische Werterbuech]] (hochpreußischi Dialäkt).

== Literatur ==
* *dtv-Atlas zur deutschen Sprache'', 13. durchgesehene Auflage, München 2001

## Weblink
* Dytsche Sprochatlas
* Forschigsprojäkt: "Ostmitteldeutsche Schreibsprachen im Spätmittelalter"